CELEX: 62011TN0596
Language: et
Date: 2011-11-24 00:00:00
Title: Kohtuasi T-596/11: 24. novembril 2011 esitatud hagi — Bricmate versus nõukogu

28.1.2012   
            
            
               ET
            
            
               Euroopa Liidu Teataja
            
            
               C 25/63
            
         
      24. novembril 2011 esitatud hagi — Bricmate versus nõukogu
      (Kohtuasi T-596/11)
      (2012/C 25/120)
      Kohtumenetluse keel: inglise
      
         Pooled
      
      
         Hageja: Bricmate AB (Stockholm, Rootsi) (esindajad: advokaadid C. Dackö, A. Willems ja S. De Knop)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tunnistada hagi vastuvõetamatuks;
               
            
                  —
               
               
                  tühistada nõukogu 12. septembri 2011. aasta rakendusmäärus (EÜ) nr 917/2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks (ELT 2011 L 238, lk 1) osas, milles see puudutab hagejat;
               
            
                  —
               
               
                  mõista kohtukulud välja kostjalt;
               
            
                  —
               
               
                  juhul, kui hagi vastuvõetamatuse tagasi lükatakse või jäetakse sisu osas rahuldamata, kannavad kõik pooled oma kohtukulud ise.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et
                  
                              —
                           
                           
                              kahju ja selle põhjuslike seoste analüüsis on faktivead ning selles on tehtud ilmne hindamisviga ja et lisaks on Euroopa Komisjon ja nõukogu (edaspidi „institutsioonid”) rikkunud hoolsuskohustust ja nõukogu 30. novembri 2009. aasta määruse (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed („dumpinguvastane algmäärus”) (ELT L 343, lk 51) artikli 3 lõiget 2 ja artikli 3 lõiget 6, kuna ei uurinud objektiivselt väidet, mille kohaselt olid Eurostati poolt esitatud andmed ebatäpsed;
                           
                        
            
                  2.
               
               
                  Teine väide, et
                  
                              —
                           
                           
                              määrust ei ole põhjendatud, rikutud on kaitseõigust ja lisaks dumpinguvastase algmääruse artiklit 17 seoses Hiinas ja Euroopa Liidus toodetud keraamiliste plaatide töötlusastme erinevustega.